nl en en en fr de da id pl nb da da da en da da da en en
Mandag d. 11. april 2016 kl. 07:05 af Henrik Pfaff
Vores første kamp i år foregik lørdag d. 9. april i strålende vejr. Juniorerne havde besøg af AB. Det blev en kort kamp fordi AB kun scorede 43. Det skyldtes, at Jonas Henriksen kastede nogle giftige svingende åbningsovere, hvor AB’s landsholdsspiller Annique Uddin stort set kun fik skinner på boldene. På den 3-4 overbevisende appel måtte AB’s dommer give ham ud.
Vor debutant Daud Mir vil huske tilbage med glæde på den kamp. Han fik to AB-gærder for 1 i AB’s sidste over. Daud er kommet fra Albertslund, hvor de ikke har nogen juniorer og han ville gerne spille ungdomscricket
Vor anden debutant Abdul Wahab Hashmi, som kommer med tog to gange om Odense for at være med til træningen, keepede strålende. Han er Frederik Klokkers afløser på landsholdet.
Jonas tog 3 for 8, Saud Munir 3 for 7
Åbnerne Saif Ahmad (38 not out) og Abdul (13not out) var kun 4,1 overe om at score de vindende 44.
Bagefter spillede de to hold en T 20 træningskamp og her kunne Abdul Wahabs forældre, der var kommet med fra Odense, glæde sig over, at sønnen også kan batte. Her lavede han 48 og drengespilleren Zeshan Aslam 35.
Annique tabt blev vel tabt mindst fire gang på nemme chancer, men nåede mellem dem 55 ud af AB’s 110. Saif Ahmad 3 for 14